cyanic-selkie/wikianc huggingface dataset:
বি জয়শ্রী
কর্মজীবন
১৯৯৬ খ্রিষ্টাব্দে তিনি ভারতের সংগীত, নৃত্য এবং নাটকের জাতীয় আকাদেমি, সংগীত নাটক আকাদেমি কর্তৃক তার অভিনয় এবং গানে বিশিষ্ট অবদানের জন্যে সংগীত নাটক আকাদেমি পুরস্কার পেয়েছিলেন, এবং এটা হল সামাজিকভাবে প্রদর্শনকারী শিল্পীদের জন্যে ভারতের সর্বোচ্চ পুরস্কার। সাংস্কৃতিক জগৎ থেকে পরবর্তীকালে ২০১০ খ্রিষ্টাব্দে বি জয়শ্রী ভারতীয় সংসদের উচ্চকক্ষ রাজ্যসভায় মনোনীত হয়েছিলেন। এছাড়াও তিনি ২০০৯ খ্রিষ্টাব্দে কর্ণাটক রাজ্য মুক্ত বিশ্ববিদ্যালয় থেকে সাম্মানিক ডি লিট ডিগ্রি অর্জন করেছিলেন।
ব্যক্তিগত জীবন
বি জয়শ্রী কে আনন্দ রাজুর সঙ্গে বিবাহ বন্ধনে আবদ্ধ হয়েছিলেন এবং এই দম্পতির একজন পালিতা কন্যা আছে।
রত্নগোত্রবিভাগ
রত্নগোত্রবিভাগ বা উত্তরতন্ত্রশাস্ত্র বৌদ্ধধর্মের তথাগতগর্ভ তত্ত্বের ওপর রচিত সংস্কৃত গ্রন্থ বিশেষ। এই গ্রন্থের মূল রচনা ও টীকাভাষ্যগুলির তিব্বতী ও চীনা ভাষায় সংরক্ষিত রয়েছে।
আন্তর্জাতিক সহায়ক ভাষা
আন্তর্জাতিক সহায়ক ভাষা (international auxiliary language বা auxlang বা IAL) হচ্ছে এমন একটি ভাষা যা বিভিন্ন দেশের বিভিন্ন ভাষাভাষির মানুষ, যাদের প্রথম ভাষা বা মাতৃভাষা ভিন্ন, তাদের মধ্যে যোগাযোগের সুবিধার জন্য ব্যবহৃত হয়ে থাকে। একটি সহায়ক ভাষা প্রধাণত দ্বিতীয় ভাষা হিসাবে ব্যবহার হয়।
রত্নগোত্রবিভাগ
রচয়িতা
চীনা ঐতিহ্যে রত্নগোত্রবিভাগ গ্রন্থের রচয়িতা হিসেবে স্থিরমতি বা সারমতির নামের উল্লেখ থাকলেও তিব্বতী ঐতিহ্যে এই গ্রন্থের শ্লোকগুলির রচয়িতা হিসেবে মৈত্রেয়নাথ এবং শ্লোকের ব্যাখ্যাকার হিসেবে অসঙ্গের নামের উল্লেখ রয়েছে। চীনা গ্রন্থে প্রাপ্ত স্থিরমতি নামটি তিব্বতী ঐতিহ্যে প্রাপ্ত মৈত্রেয়নাথের বিশেষণ বলেও কিছু ঐতিহাসিক মনে করেন। শক লিপিতে সংস্কৃত ভাষায় রচিত রত্নগোত্রবিভাগের একটি অংশের আবিষ্কারের পর এই গ্রন্থের মূল শ্লোকগুলির রচয়িতা হিসেবে মৈত্রেয়নাথের অংশগ্রহণের প্রমাণ পাওয়া যায়। যদিও জিকিদো তাকাসাকি ধর্মধাত্ববিশেষশাস্ত্র নামক গ্রন্থের সঙ্গে রত্নগোত্রবিভাগের তুলনা করে এর টীকাভাষ্যের রচয়িতা হিসেবে স্থিরমতির নামকেই যথার্থ বলে মনে করেছেন। পিটার হার্ভের মতে এই গ্রন্থে অসঙ্গের অবদান সম্পর্কে বিশ্বাসযোগ্য প্রমাণ পাওয়া যায় না।
ইতিহাস
ভারতে রত্নগোত্রবিভাগ গ্রন্থ ও তার টিকাভাষ্য সম্বন্ধে খুব অল্পই প্রমাণ রয়েছে। মৈত্রী পা রত্নগোত্রবিভাগ ও ধর্মধর্মতাবিভাগ গ্রন্থ দুইটি পুনরাবিষ্কার করেন, যদিও বিক্রমশীলা বিশ্ববিদ্যালয়ে তার শিক্ষক জ্ঞানশ্রীমিত্র সাকারসিদ্ধিশাস্ত্র এবং সাকারসংগ্রহ গ্রন্থ দুইটি রচনার সময়ে রত্নগোত্রবিভাগ গ্রন্থ সম্বন্ধে পরিচিত ছিলেন। রত্নাকরশান্তি নামক মৈত্রী পার অপর এক শিক্ষক তার সূত্রসমুচ্চয়ভাষ্য নামক গ্রন্থ রচনার সময় রত্নগোত্রবিভাগ গ্রন্থকে উদ্ধৃত করেন। মৈত্রী পা এই গ্রন্থের শিক্ষা আনন্দকীর্তি ও সজ্জন নামক দুই বৌদ্ধ ভিক্ষুকে দান করেন। র্ঙ্গোগ-লো-ত্সা-বা-ব্লো-ল্দান-শেস-রাব কাশ্মীরি পণ্ডিত রত্নবজ্র এবং সজ্জনের সহায়তায় একাদশ শতাব্দীতে শ্রীনগর শহরে তিব্বতী ভাষায় এই গ্রন্থ ও তার টীকাভাষ্য অনুবাদ করেন। পরবর্তীকালে জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শান ও র্ন্যিং-মা শিক্ষক 'জাম-ম্গোন-'জু-মি-ফাম-র্নাম-র্গ্যাল-র্গ্যা-ম্ত্শো এই গ্রন্থের টীকা রচনা করেন।
আন্তর্জাতিক সহায়ক ভাষা
বহু শতাব্দী ধরে প্রভাবশালী সমাজের ভাষাসমূহ আন্তর্জাতিক সহায়ক ভাষা হিসেবে ব্যবহৃত হয়ে এসেছে, কখনও কখনও আন্তর্জাতিক পর্যায়েও সেগুলির ব্যবহার পৌঁছেছে। অতীতে লাতিন, গ্রীক এবং ভূমধ্যসাগরীয় মিশ্র ভাষাকে আন্তর্জাতিক সহায়ক ভাষা হিসাবে ব্যবহার করা হয়েছে। ইদানিংকালে আরবি, ইংরাজি, ফরাসি, রুশ, স্পেনীয় এবং প্রমিত চীনা ভাষাগুলিও এই মর্মে ব্যবহার হয়ে এসেছে। এই সমস্ত ভাষাগুলি সাংস্কৃতিক, রাজনৈতিক ও অর্থনৈতিক আধিপত্যের কারণে জনপ্রিয়তা অর্জন করলেও একই কারণে বিরোধিতার সম্মুখিন হতে হয়েছে। এই কারণে, সম্ভাব্য সমাধান হিসাবে কেউ কেউ কৃত্রিম বা নির্মিত ভাষা প্রচারের ব্রতি হয়েছেন।
রত্নগোত্রবিভাগ
সংস্করণ
রাহুল সাংকৃত্যায়ন তিব্বত থেকে সংস্কৃত ভাষায় এই গ্রন্থের দুইটি পুঁথি আবিষ্কার করেন  এই গ্রন্থের সংস্কৃত, তিব্বতী ও চীনা ভাষার সংস্করণগুলির মধ্যে চীনা অনুবাদটি সর্বাপেক্ষা পুরাতন হলেও এই অনুবাদটি মূল সংস্কৃত গ্রিন্থটির সঠিক প্রতিনিধিত্ব করে না।  চীনা অনুবাদটি চিউ চিং য়ি -চেং পাও সিং লুন নামে পরিচিত যাকে সংস্কৃত অনুবাদ করলে নামটি দাঁড়ায় উত্তর একযানরত্নগোত্রশাস্ত্র।  তিব্বতী ভাষায় এই গ্রন্থের নামটি হল থেগ-পা-ছেন-পো-র্গ্যুদ-ব্লা-মা'ই-ব্স্তান-ব্চোস  এবং এর টীকা ভাষ্য গ্রন্থটি থেগ-পা-ছেন-পো-র্গ্যুদ-ব্লা-মা'ই-ব্স্তান-ব্চোস-র্নাম-পার-ব্সাদ-পা   ১৯৩১ খ্রিষ্টাব্দে ইউজিন ওবারমিলার তিব্বতী থেকে এই গ্রন্থের ইংরেজিতে অনুবাদ করেন। পরবর্তীকালে রোজমেরী ফুকস এবং জিকিদো তাকাসাকি এই গ্রন্থকে সম্পূর্ণ রূপে ইংরেজিতে অনুবাদ করেন।
আন্তর্জাতিক সহায়ক ভাষা
এই ভাষা যে অঞ্চলে ব্যবহার হয় সেই অঞ্চলের প্রথম ভাষাগুলিকে প্রতিস্থাপন না করে একটি অতিরিক্ত ভাষা হিসাবে ব্যবহৃত হয় বলে "সহায়ক" শব্দটি ব্যবহার হয়। প্রায়শই, শব্দটি আন্তর্জাতিক যোগাযোগকে সহজতর করার জন্য প্রস্তাবিত পরিকল্পিত বা নির্মিত ভাষাগুলিকে নির্দেশ করে। এইরকম ভাষার উদাহরণ হল এসপেরান্তো, ইদো এবং ইন্টারলিঙ্গুয়া। আবার এটি এমন একটি ভাষাকেও বোঝায় যা আন্তর্জাতিক ঐক্যমত্য দ্বারা নির্ধারিত হয়েছে। এই ধারণার মধ্যে প্রমিত প্রাকৃতিক বা স্বভাবিক ভাষাকেও (যেমন আন্তর্জাতিক ইংরেজি) অন্তর্ভুক্ত করা হয়ে থাকে। আবার এটি একটি সার্বজনীন ভাষা নির্মাণ প্রকল্পের সঙ্গেও সংযুক্ত করা হয়ে থাকে।
ইতিহাস
ভিন্ন ভাষাভাষী মানুষের মধ্যে একটি মধ্যবর্তী সহায়ক ভাষার ব্যবহার, বিশেষ করে যখন সেই ভাষাটি তাদের তৃতীয় ভাষা, ভাষার জন্মলগ্ন থেকেই হয়ে আসছে। লাতিন এবং গ্রীক ভাষা ভূমধ্যসাগরীয় অঞ্চলের মধ্যবর্তী ভাষা হিসাবে ব্যবহৃত হত। একইভাবে আক্কাদীয় ভাষা এবং আরামায়িক ভাষা পশ্চিম এশিয়ার দেশগুলিতে বিভিন্ন সাম্রাজ্যে মধ্যবর্তী ভাষা ছিল। এই ধরনের অকৃত্রিম বা স্বাভাবিক ভাষাকে লিঙ্গুয়া ফ্রাঙ্কা বলা হয়।
আন্তর্জাতিক মিশ্র ভাষা
মানব ইতিহাসে বিশ্বের বিভিন্ন অঞ্চলে মিশ্র ভাষা কখনও বাণিজ্যিক, কূটনৈতিক বা প্রশাসনিক উপযোগিতার জন্য, আবার কখনও বিভিন্ন দেশের বিজ্ঞানী এবং অন্যান্য পণ্ডিতদের মধ্যে তথ্য বিনিময়ের উপায় হিসাবে গড়ে উঠেছে। "Lingua Franca" শব্দটি এরকমই এক মিশ্র ভাষা থেকে এসেছে, ভূমধ্যসাগরীয় মিশ্র ভাষা বা "Mediterranean Lingua Franca"। এটি একটি পিজিন ভাষা, যা ১১শ শতক থেকে ১৯শ শতকের মধ্যে ভূমধ্যসাগরীয় অঞ্চলে বাণিজ্যিক ভাষা হিসাবে ব্যবহার হত। ২১শ শতকে ইংরেজি, আরবি, চীনা, ফরাসি, গ্রীক, রুশ এবং স্পেনীয় ভাষা সহায়ক ভাষা হিসাবে ব্যবহার হয়।
রত্নগোত্রবিভাগ
বিষয়বস্তু
রত্নগোত্রবিভাগ গ্রন্থে তথাগতগর্ভ তত্ত্ব সম্বন্ধে বিস্তারিত ভাবে আলোচনা করা হয়েছে। এই গ্রন্থের অপর নাম উত্তরতন্ত্রশাস্ত্র এই রচনার সেই দাবিকেই জোরালো করে যে, তথাগতগর্ভ সম্পর্কিত শিক্ষাই গৌতম বুদ্ধের অন্তিম শিক্ষা। এই তত্ত্বে বলা হয়েছে যে, প্রত্যেক সচেতন জীব হয় বুদ্ধত্ব লাভের ক্ষমতা ধরেন। এই গ্রন্থে সমস্ত জীবে বিরাজমান তথাগতগর্ভের ধাতু সম্বন্ধেও আলোচনা করা হয়েছে। এই গ্রন্থে শ্রীমালাদেবী সিংহনাদসূত্র থেকে উদ্ধৃতি নিয়ে ব্যাখ্যা করা হয়েছে, যে যে সমস্ত জীব শূন্যতা সম্বন্ধে সচেতন নয়, তাদের তথাগতগর্ভ সম্বন্ধে কোন জ্ঞান থাকে না। প্রজ্ঞাপারমিতা সূত্রগুলিতে শূন্যতা সম্বন্ধে যে শিক্ষা দেওয়া হয়, এই গ্রন্থে তার চেয়ে অনেক বেশি সমৃদ্ধ শিক্ষা দেওয়া হয়েছে। এই গ্রন্থে সুগতগর্ভ সম্পর্কিত গ্রন্থগুলির বক্তব্যকে একত্র করে বুদ্ধত্ব, ধর্ম, সংঘ, ধাতু, বোধি, গুণ ও কর্ম এই সাতটি বজ্রপদ সম্বন্ধে পাঁচটি অধ্যায়ে আলোচনা করা হয়েছে।
আন্তর্জাতিক সহায়ক ভাষা
কৃত্রিম ভাষা নির্মাণ
সব প্রাকৃতিক ভাষাই ব্যাকরণের দিক থেকে অনেক অনিয়ম প্রদর্শন করে। এই কারণে প্রাকৃতিক ভাষা শেখা অনেকের পক্ষে কঠিন হয়ে ওঠে। এছাড়াও এই সমস্ত ভাষা কোন এক জাতির জাতীয় ও সাংস্কৃতিক আধিপত্যের সাথেও যুক্ত থাকে। এই কারণেই কৃত্রিম বা নির্মিত ভাষা নির্মাণের দিকে মনোযোগ দেওয়া শুরু হয়। বিদ্যমান ভাষার সরলীকরণ করার ধারণাটি অষ্টাদশ শতাব্দীতেই "অঁসিক্লোপেদি" (ফরাসি: Encyclopédie) গ্রন্থে জোয়াকিম ফিগে দ্য ভিলেনভে তার "লঁঙ্গ নুভেল" (ফরাসি: Langue nouvelle) নিবন্ধে ফরাসির নিয়মিত ব্যাকরণের একটি সংক্ষিপ্ত প্রস্তাবনার মাধ্যমে দিয়েছিলেন। তবে কৃত্রিম সার্বজনীন ভাষার কথা প্রথম চিন্তা করেছিলেন দার্শনিক দেকার্তে (Descartes) খ্রীস্টীয় সপ্তদশ শতাব্দীর প্রথমার্ধে।
সপ্তদশ-অষ্টাদশ শতাব্দীর কিছু দার্শনিক ভাষা প্রোটো-সহায়ক ভাষা হিসাবে বিবেচিত হতে পারে, কারণ এই সমস্ত ভাষার সৃষ্টিকর্তাদের লক্ষ্য ছিল এই সমস্ত ভাষাগুলি বিভিন্ন ভাষার মানুষের মধ্যে সেতুবন্ধন হিসাবে কাজ করবে এবং পাশাপাশি চিন্তাভাবনার দুর্বোধ্যতাকে সরিয়ে ফেলবে। কিন্তু এই সমস্ত ভাষা সংক্রান্ত প্রকাশিত লেখা দেখে বলা যেতে পারে অধিকাংশই অসম্পূর্ণ এবং কোন রকম ব্যবহারিক উদ্দেশ্যে উন্নিত হবে না। প্রথম সম্পূর্ণরূপে প্রস্তুতকৃত সহায়ক ভাষাগুলি উনবিংশ শতাব্দীতে দেখেতে পাওয়া যায়। এর মধ্যে ফ্রাঁসোয়া স্যুদার (১৭৮৭-১৮৬২) সঙ্গীতের সুরের ভিত্তিতে তৈরি সোলরেসোল ভাষাটি প্রথম ব্যপক প্রচার পেয়েছিল, কিন্তু এই ভাষায় কেউ তেমন বাকপটুতা পায়নি।
ভোলাপ্যুক
উনবিংশ শতাব্দীতে প্রচুর আন্তর্জাতিক সহায়ক ভাষার প্রস্তাব উত্থাপিত করা, এবং এই বিষয়ে লুই কুতুরা এবং লেওপোল্ড লো  তাদের "Histoire de la langue universelle" (১৯০৩) (সার্বজনীন ভাষার ইতিহাস) বইয়ে ৩৮টি ভাষা প্রকল্পের পর্যালোচনা করেন।
১৮৭৯ খ্রিষ্টাব্দে য়োহান মারটিন শ্লেয়ের প্রথম একটি নিবন্ধে ভোলাপ্যুক সম্বন্ধে আলোচনা করেন। পরের বছর সেটি একটি বই আকারে প্রকাশিত হয় এবং এরপর এটি প্রথম ভাষা হিসাবে আন্তর্জাতিক স্তরে বক্তা সম্প্রদায় লাভ করে। ১৮৮৪, ১৮৮৭ এবং ১৮৮৯ খ্রিষ্টাব্দে তিনটি ভোলাপ্যুক সম্মেলন অনুষ্ঠিত হয়, যার মধ্যে শেষ সম্মেলনটিতে অংশগ্রহণকারীরা ভোলাপ্যুকে বক্তব্য পেশ করেন। এই সম্মেলনটি প্যারিসে অনুষ্ঠিত হয় এবং এখানে প্রায় দু'শ মানুষ অংশগ্রহণ করেন।
প্রথম সফল কৃত্রিম ভাষা সম্প্রদায়ের চাহিদার উত্তরে সাড়া দিয়ে ভোলাপ্যুকিওরা ১৮৮৭ খ্রিষ্টাব্দে মিউনিখের দ্বিতীয় ভোলাপ্যুক কংগ্রেসে তাদের নিয়ন্ত্রক সংস্থা আন্তর্জাতিক ভোলাপ্যুক একাডেমীর (Kadem bevünetik volapüka) প্রতিষ্ঠা করেন। একাডেমিটি প্রতিষ্ঠিত করা হয়েছিল ভোলাপ্যুককে সংরক্ষিত আর সুসঙ্গঠিত করার জন্য। কিন্তু অল্প সময়ের মধ্যেই রক্ষণশীল এবং সংস্কারক ভোলাপ্যুকিওদের মধ্যে দ্বন্দ্ব বাজে। সংস্কারকরা চেয়েছিলেন বিশ্বের বিভিন্ন ভাষার ব্যাকরণ এবং শব্দভান্ডারের ভিত্তিতে ভোলাপ্যুককে আরো বেশি স্বাভাবিক ভাষার মত করতে। শ্লেয়ের নিজে ১৮৯০ এই একাডেমি ছেড়ে বেড়িয়ে আসেন এবং নতুন ভোলাপ্যুক একাডেমির প্রতিষ্ঠা করেন, যেটি এখনও বর্তমান।
"আকাদেমিয়া প্রো ইন্তেরলিঙ্গুয়া"
১৮৯২ খ্রিষ্টাব্দে ভ্লাদিমির কার্লোভিচ রোজেনবের্গের মূল ভোলাপ্যুক একাডেমির পরিচালক হন। এরপর থেকে ভোলাপ্যুকের ব্যাকরণ এবং শব্দভান্ডারে গুরুত্বপূর্ণ পরিবর্তন আনা হয় এবং এমন সমস্ত ব্যাকরণগত দিককে সরিয়ে ফেলা হয় যেগুলি পশ্চিম ইউরোপীয়দের কাছে অচেনা। এর ফলে সৃষ্টি হয় একটি নতুন ভাষার, যার নাম রাখা হয়েছিল "ইদিয়ম নেউত্রাল"। ১৮৯৮ খ্রিষ্টাব্দে একাডেমির নাম পালটে রাখা হয় "আকাদেমি ইন্তের্নাসিওনাল দে লিঙ্গু উনিভেরসাল" এবং সেই বছর থেকেই আকাদেমির সমস্ত বিজ্ঞপ্তি নতুন ভাষায় লেখা শুরু হয়।
১৯০৩ খ্রিষ্টাব্দে গণিতজ্ঞ জুসেপে পেয়ানো, দার্শনিক গট্‌ফ্রীট ফিলহেল্ম লাইবনিৎসের ভাবধারা দ্বারা অনুপ্রাণিত হয়ে ভাষা নির্মানের এক নতুন সুত্র প্রকাশিত করেন। এক্ষেত্রে ভাষা নির্মানের নতুন পরিকল্পিত কাঠামো উদ্ভাবন না করে তিনি একটি স্বাভাবিক ভাষা লাতিনের সরলিকরণ করেন। এই সরলীকৃত লাতিনের নাম দেন "পেয়ানো'র ইন্তের্লিঙ্গুয়া", কিন্তু এটি "লাতিনো সিনে ইনফ্লেক্সিওন" নামে বেশি পরিচিত।
পেয়ানো'র ইন্তের্লিঙ্গুয়ায় প্রভাবিত হয়ে "আকাদেমি ইন্তের্নাসিওনাল দে লিঙ্গু উনিভেরসাল" ইদিয়ম নেউত্রালকে পরিত্যাগ করে পেয়ানো'র ইন্তার্লিঙ্গুয়াকে বেছে নেয় এবং পেয়ানোকে আধিকারিক হিসাবে নির্বাচিত করে। এরপর এই একাডেমির নামটি পরিবর্তিত করে রাখা হয় "আকাদেমিয়া প্রো ইন্তেরলিঙ্গুয়া"। এই একাডেমির অস্তিত্ব ১৯৩৯ খ্রিষ্টাব্দ অবধি ছিল। প্রসঙ্গত, পেয়ানো'র ইন্তের্লিঙ্গুয়া ১৯৫১ খৃষ্টাবে আন্তর্জাতিক সহায়ক ভাষা সংস্থা দ্বারা উপস্থাপিত ইন্তের্লিঙ্গুয়াকে আংশিকভাবে অনুপ্রাণিত করেছিল।
এসপেরান্তো
ভোলাপ্যুকের উত্থানের পর, ১৮৮০-১৯০০ সালের মধ্যে বিভিন্ন সহায়ক ভাষা তৈরি ও প্রস্তাব করা হয়েছিল। কিন্তু এসপেরান্তো ছাড়া আর কোন ভাষাই তেমন পরিমানে বক্তা সম্প্রদায় একত্রিত করতে পারেনি। ১৮৭৩ থেকে ১৮৮৭ খ্রিষ্টাব্দের মধ্যে লুডউইক লাজার জামেনহফ এসপেরান্তোর খসড়া তৈরি করেন এবং ১৮৮৭ খ্রিষ্টাব্দে প্রকাশিত করেন। ভাষাটি প্রধানত একটি বিন্যাসিত বা পরিকল্পিত ভাষা, এবং ভাষাটির শব্দ প্রত্যয়গুলি রোমান্স, পশ্চিম জার্মানীয় এবং স্লাভিক ভাষাসমূহ থেকে নেওয়া হয়েছে। এসপেরান্তোর আপেক্ষিক সাফল্যের কারণ খুব সম্ভবত এর অত্যন্ত উত্পাদনশীল এবং নমনীয় শব্দ গঠন প্রক্রিয়া যার ফলে একজন বক্তা একটি শব্দ প্রত্যয় থেকেই শতাধিক শব্দ তৈরি করতে পারেন। শুরু থেকেই এসপেরান্তো ব্যবহারকারীরা নিজেদের এক আলাদা সংস্কৃতি তৈরি করেছেন, আর এর ফলস্বরুপ এসপেরান্তো ভাষা সম্প্রদায় সৃষ্টি হয়েছে।
কয়েক বছরের মধ্যেই এই ভাষায় অনর্গল কথা বলতে পারে এমন বক্তার সংখ্যা কয়েক হাজার ছাড়িয়ে যায়, এর মধ্যে বেশিরভাগই পূর্ব ইউরোপে। ১৯০৫ খ্রিষ্টাব্দে প্রথম বিশ্ব সম্মেলন অনুষ্ঠিত হয় বুলঞঁ-সুর-মেরে। তারপর থেকে দুটি বিশ্বযুদ্ধের সময় ছাড়া প্রত্যেক বছর পৃথিবীর বিভিন্ন দেশে এই সম্মেলন হয়ে এসেছে। নির্মিত ভাষার দিক থেকে এসপেরান্তো "অদ্ভুতভাবে সফল" এবং সব থেকে বেশি ব্যবহৃত আন্তর্জাতিক সহায়ক ভাষা। এসপেরান্তো খুব সম্ভবত পৃথিবীর প্রথম পঞ্চাশ বহুল ব্যবহৃত ভাষার মধ্যে একটি।
১৯২২ খ্রিষ্টাব্দে ইরান এবং জাতিসংঘের আরও বেশ কিছু দেশের স্কুলে এসপেরান্তো শেখানোর প্রস্তাব ব্যর্থ হয়। স্তালিনের শাসনকালে এসপেরান্তো ভাষার বক্তাদের নির্যাতনের সম্মুখিন হতে হয়েছিল। হিটলারের জার্মানিতে, ফ্রাঙ্কোর সময় স্পেনে, সালাজারের সময় পর্তুগালে, চাউশেস্কুর রোমানিয়ায় এবং পূর্ব ইউরোপের আরও ৬টির মত দেশে বিভিন্ন সময় এসপেরান্তো ক্রিয়াকলাপ এবং এসপেরান্তো সংগঠন করা নিষিদ্ধ ছিল। এই সমস্ত কঠিনতা সত্ত্বেও আরও সংখ্যক মানুষ এসপেরান্তো শেখা থেকে বিরত থাকেনি এবং দুই বিশ্বযুদ্ধের মধ্যেকার সময় এবং তার পরেও এসপেরান্তো ভাষায় গুরুত্বপূর্ণ কবিতা এবং উপন্যাস প্রকাশিত হয়েছিল। বর্তমানে এসপেরান্তোর ব্যবহার বিভিন্ন দেশে ছড়িয়ে পড়ছে, যদিও তা মূলত দ্বিতীয় ভাষা হিসাবে। চিনে এসপেরান্তো ভাষায় দৈনিক সংবাদপত্র প্রকাশিত হয়।
ইদো এবং এসপেরান্তো-জাত ভাষা
আন্তর্জাতিক একাডেমি সঙ্ঘকে আন্তর্জাতিক সহায়ক ভাষা নিয়ে প্রশ্ন করা, বিদ্যমান ভাষাগুলিকে নিয়ে অধ্যয়ন করা এবং নতুন ভাষা নির্মান করার উদ্দেশ্যে ১৯০০ খ্রিষ্টাব্দে লুই কুতুরা এবং অন্যান্যরা আন্তর্জাতিক সহায়ক ভাষা গ্রহণ প্রতিনিধিদল প্রতিষ্ঠা করেন। কিন্তু এই সঙ্ঘ এই ব্যপারে গুরুত্ব না দেওয়ায় প্রতিনিধিদলটি নিজেই কাজটি করার কথা ঠিক করলেন। এসপেরান্তো বক্তাদের মধ্যে বদ্ধমূল ধারণা ছিল যে প্রতিনিধিদলটি তাদের ভাষাকেই বেছে নেবে। কিন্তু তা না ঘটায় ১৯০৭ খ্রিষ্টাব্দে এসপেরান্তো সম্প্রদায় এসপেরান্তোর একটি সংশোধিত  রূপ প্রকাশ করে এবং সেই ভাষার নাম দেয় ইদো। অল্প সময়ের মধ্যেই ইদো অনেক এসপেরান্তো বক্তাকে নিজের দিকে টেনে নেয়। কিন্তু তা দীর্ঘস্থায়ী হয়নি, আস্তে আস্তে বেশিরভাগ ইদো ব্যবহারকারী হয় এসপেরান্তো ভাষা ব্যবহারে ফিরে যান অথবা অন্য নতুন কোন ভাষার দিকে ঝুঁকে পরেন। ইদো ছাড়াও এসপেরান্তোর আরও অনেক সরলীকৃত সংস্করণ, যে ভাষাগুলিকে "এসপেরান্তিদো" এসপেরান্তো-জাত ভাষা বলা হয়, প্রকাশ করা হয়। কিন্তু ইদো আজ অবধি তিনটি সব থেকে বহূল ব্যবহৃত সহায়ক নির্মিত সহায়ক ভাষা।
অক্সিডেন্টাল (ইন্তেরলিঙ্গুয়ে) এবং নোভিয়াল
বিভিন্ন সহায়ক ভাষার কৃত্তিমতার প্রতিক্রিয়া স্বরুপ ১৯২২ খ্রিষ্টাব্দে এডগার ফন ভাল অক্সিডেন্টাল বা ইন্তের্লিঙ্গুয়ে ভাষাটি তৈরি করেন। ইদিয়ম নেউত্রাল এবং পেয়ানোর ইন্তের্লিঙ্গুয়ার দ্বারা অনুপ্রাণিত হয়ে ফন ভাল এমন একটি ভাষা সৃষ্টি করেন যে ভাষার শব্দগুলি রোমান্স ভাষাসমূহের একটি ভাষার বক্তার কাছে খুব সহজেই বোধগম্য হবে। কিন্তু এই ভাষায় তাৎক্ষনিক ভাবে নতুন শব্দ, বিশেষত যৌগিক শব্দ, সৃষ্টি করার ক্ষেত্রে অসুবিধার সম্মুখিন হতে হয়। ১৯২০ থেকে ১৯৩০ এর দশকের মধ্যে এই ভাষা কিছু সংখ্যক অনুগামী লাভ করে, কিন্তু ১৯৮০র আগেই এই ভাষার ব্যবহার প্রায় শেষ হয়ে যায়। সম্প্রতি ইন্টারনেটে এই ভাষাটি আবার পুনরূজ্জীবন লাভ করেছে।
১৯২৪ খ্রিষ্টাব্দে ইদোর প্রধান বুদ্ধিজীবী সমর্থক ডেনিয় ভাষাবিদ অটো ইয়েসপার্সেন ইদোকে পরিত্যাগ করেন, এবং নিজের পরিকল্পিত ভাষা নোভিয়াল প্রকাশ করেন। এটি মূলত ইদিয়ম নেউত্রাল এবং অক্সিডেন্টাল দ্বারা অনুপ্রাণিত ছিল, তবে এটি এসপেরান্তো ও ইদো কর্তৃক প্রদত্ত ব্যুৎপত্তিগত রীতি এবং পরিকল্পিতকরণের চেষ্টা করেছিল। ইয়েসপার্সেনের খ্যাতি এই ভাষার খ্যাতির কারণ ছিল। কিন্তু অল্প সময়ের মধ্যেই অক্সিডেন্টাল এবং নোভিয়ালকে ছেড়ে সবাই বৈজ্ঞানিক পদ্ধতির উপর ভিত্তি করে গড়ে ওঠা প্রথম সহায়ক ভাষা ইন্টার্লিঙ্গুয়ার দিকে ঝুঁকে পরে।
ইন্টারলিঙ্গুয়া
ইন্টারলিঙ্গুয়ার মূল তাত্ত্বিক দিক হল একটি "আন্তর্জাতিক শব্দভান্ডার", যেখানে বেশিরভাগ শব্দ এবং প্রত্যয় পৃথিবীর বিভিন্ন ভাষা থেকে নেওয়া হয়েছে। এই আগে থেকেই উপস্থিত আন্তর্জাতিক শব্দভান্ডার সামাজিক শক্তি, বিজ্ঞান এবং প্রযুক্তি দ্বারা প্রভাবিত হয়ে পৃথিবীর বিভিন্ন প্রান্তে ছড়িয়ে পরেছিল। আন্তর্জাতিক সহায়ক ভাষা সংস্থা উদ্দেশ্য ছিল ইন্টারলিঙ্গুয়াতে আন্তর্জাতিক পর্যায় ব্যাপকভাবে ব্যবহৃত শব্দগুলিকে নিয়ে আসা, তা সে যে ভাষাতেই থাকুক না কেন। সংস্থাটি ভাষাটির ঐক্য বজায় রেখেও "সর্বোপরি সম্ভাব্য আন্তর্জাতিক শব্দভান্ডার" নির্দিষ্ট করার জন্য গবেষণার পরিচালনা করে। নির্বাচিত উৎস ভাষা থেকে নতুন ভাষা সৃষ্টি করার এই বৈজ্ঞানিক পদ্ধতির ফলে যে শব্দভান্ডার এবং ব্যাকরণ পাওয়া যাবে তা ইউরোপের প্রধান ভাষাগুলির সর্বাধিক সর্বজনীন উপাদান হবে।
ইন্টারলিঙ্গুয়া একটি গুরুত্বপূর্ণ বক্তা সম্প্রদায় লাভ করেছে। ইন্টারলিঙ্গুয়ার সাফল্যের প্রসঙ্গে বলা যেতে পারে যে এটির প্রকৃতিগত (পরিকল্পিত নয় এমন) ব্যাকরণ এবং শব্দভান্ডারের কারণে এটি সবথেকে বেশি বোধগম্য সহায়ক ভাষা, এবং এর ফলে যারা রোম্যান্স ভাষায় এবং ইংরেজিতে স্বাক্ষর, তারা এই ভাষার পূর্ব জ্ঞান ছাড়াই এটি পড়তে এবং বুঝত পারবেন। বর্তমানে সব মহাদেশেই ইন্টারলিঙ্গুয়ার কিছু সক্রিয় বক্তা রয়েছে এবং এই ভাষাটি উনিয়ন মুন্দিয়াল প্রো ইন্তেরলিঙ্গুয়া দ্বারা প্রচারিত হয়। এবং ভাষাটি সিডি, রেডিও এবং টেলিভিশনেও উপস্থাপিত হয়।
ইন্টারলিঙ্গুয়ার পরে আর সেইভাবে সমর্থক আকৃষ্ট করার মতো কোন আন্তর্জাতিক সহায়ক ভাষা তৈরি করার চেষ্টা সফল হয়নি, এবং ১৯৬০ থেকে ১৯৯০ এর মধ্যে নির্মিত ভাষা তৈরি করার উৎসাহ হ্রাস পায়।
ইন্টারনেট যুগ
যে সমস্ত সহায়ক ভাষার বক্তা সম্প্রদায় রয়েছে, ইন্টারনেটের আবির্ভাবের ফলে সেগুলি উপকৃত হয়েছে, সব থেকে বেশি হয়েছে এসপেরান্তো। ১৯৯২ খ্রীষ্টাব্দে কনল্যাঙ মেইলিং লিস্ট স্থাপন করা হয়, প্রথমদিকে এখানে আলোচনা প্রধাণত সহায়ক ভাষা নিয়ে হত। ক্রমশ বেশিরভাগ সদস্য নান্দনিক নির্মিত ভাষা ও কৌশলি নির্মিত ভাষার দিকে ঝুঁকে পরাতে এবং বিভিন্ন সহায়ক ভাষার সমর্থকদের মধ্যে বাকবিতন্ডা বেড়ে যাওয়াতে, একটি আলাদা অক্সল্যাঙ মেইলিং লিস্ট-এর স্থাপন করা হয়। তখন থেকে এইটাই সহায়ক ভাষা সংক্রান্ত আলোচনার প্রধান ক্ষেত্রে হয়ে ওঠে। বিদ্যমান সহায়ক ভাষার সমর্থকদের অনলাইনে যোগাযোগের মাধ্যম হয়ে ওঠা ছাড়াও নতুন সহায়ক ভাষার প্রাচারের স্থানও হয়ে ওঠে অক্সল্যাঙ মেইলিং লিস্ট। এই নতুন সহায়ক ভাষাগুলির মধ্যে কিছু প্রসিদ্ধি লাভ করে, যেমন কোটাভা, লিঙ্গুয়া ফ্রাঙ্কা নোভা এবং সর্বোপরি টোকি পোনা।
আঞ্চলিক নির্মিত ভাষা
সব সহায়ক ভাষাই বিশ্বস্তরে ব্যবহারের জন্য সৃষ্টি করা হয় না। কিছু ভাষা আছে যেগুলি একই গোত্রীয় ভাষার বক্তাদের মধ্যে যোগাযোগের জন্য তৈরি করা হয়। এর মধ্যে সব থেকে প্রাচীন হচ্ছে একটি নিখিল-স্লাভীয় ভাষা, যেটি ক্রোয়েশিয় যাজক ইউরায় ক্রিজানিচ ১৬৬৫ খ্রীষ্টাব্দে সৃষ্টি করেন। তিনি এটার নাম দেন "রুস্কি" ("রুশিয়"), কিন্তু আদতে এটি চার্চ স্লাভনিয়ের রুশ সংস্করণ, ক্রিজানিচের নিজস্ব ভাষা দক্ষিণ চাকাভিয় (সার্বো-ক্রোয়েশিয়র একটি উপভাষা) এবং কিছুটা পোলীয় ভাষার সংমিশ্রণ ছিল।
বেশিরভাগ আঞ্চলিক নির্মিত ভাষা উনবিংশ শতাব্দীর শেষের দিকে রোমান্টিক জাতিয়তাবাদের সময় সৃষ্টি হয়েছিল। বিশেষত স্লাভিয় ভাষাগুলি। এছাড়াও অন্যান্য ভাষা পরিবারের আরও কিছু ভাষা সৃষ্টি হয়েছিল: জার্মানীয় ভাষা পরিবারের টিউটোনিশ (১৯০২) এবং ফোকসপ্রাক (১৯৯৫), রোমান্স ভাষা পরিবারের রোমানিড (১৯৫৬), এবং আফ্রিকার আফ্রিহিলি (১৯৭৩)।
বর্তমানে শুধুমাত্র বিশেষজ্ঞরাই পুরানো আঞ্চলিক নির্মিত ভাষাগুলি জানেন। নতুন ভাষাগুলির মধ্যে সবথেকে উল্লেখযোগ্য হল আন্তঃস্লাভীয় (Interslavic), একটি ভাষা প্রকল্প যা ২০১১ সালে বিভিন্ন ভাষা প্রকল্পের সংযোজনের মাধ্যমে সৃষ্টি হয়েছিল। সূত্র অনুযায়ী ২০১২ সালে এই ভাষার বক্তার সংখ্যা অনেক।
অধ্যয়ণ
উনবিংশ শতাব্দীর প্রথম থেকেই সহায়ক ভাষাগুলি গবেষণার বিষয় হয়ে উঠছিল। লুই কুতুরা এবং অন্যান্যরা তাদের বই ইন্টারন্যাশনাল ল্যাঙ্গুয়েজ এন্ড সায়েন্স-এ লিখেছেন: "The question of a so-called world-language, or better expressed, an international auxiliary language, was during the now past Volapük period, and is still in the present Esperanto movement, so much in the hands of Utopians, fanatics and enthusiasts, that it is difficult to form an unbiased opinion concerning it, although a good idea lies at its basis."
কুতুরা এবং অন্যান্যদের মতে, ভোলাপ্যুকীয়রা এবং এসপেরান্তীয়রা বহু পার্শ্ব সমস্যার মাধ্যমে প্রশ্নটির ভাষাগত দৃষ্টিভঙ্গি বিস্মৃত করেছে এবং তারা এই ব্যপারটাকে আন্তর্জাতিক সহায়ক ভাষা ধারণা সম্পর্কে আলোচনা অবাস্তব মনে হওয়ার মূল কারণ বলে বিবেচনা করেছেন।
কুতুরার কিছু সমসাময়িকরা, যার মধ্যে উল্লেখযোগ্য হলেন এডওয়ার্ড সাপির, সহায়ক ভাষার চ্যালেঞ্জকে যোগাযোগের জরুরি রাষ্ট্রশাসনসংক্রান্ত সমস্যার একটি নির্দিষ্ট ভাষাগত (ব্যাকরণ এবং শব্দভান্ডারগত) উত্তর সনাক্তকরণের থেকেও দীর্ঘস্থায়ী আন্তর্জাতিক বোঝাপরার জন্য একটি ভাষাগত নীতির প্রচার বলে মনে করেছেন। যদিও অধ্যয়ন বিষয়ক গবেষণার আগ্রহ বিংশ শতাব্দীর বেশিরভাগ সময় ধরেই ব্যাপকভাবে হ্রাস পেয়েছিল, তবুও এই মতপার্থক্যগুলি আজকের দিনগুলিতেও অব্যাহত। একদিকে যেমন কিছু পণ্ডিত ও আগ্রহী অবিশেষজ্ঞরা মূর্ত ভাষা প্রস্তাবগুলি তৈরি করে থাকেন, অন্যদিকে পেই এবং অন্যান্যরা বৃহত্তর সামাজিক সমস্যাগুলিকে প্রাধাণ্য দেন। আবার কেউ কেউ কোন বিশেষ একটি ভাষার পক্ষে যুক্তি দিয়ে তার সামাজিক সংহতি স্থাপন করার চেষ্টা করেন।
লিখন পদ্ধতি
বেশকিছু সহায়ক ভাষা রোমান লিপি, আবার লিঙ্গুয়া ফ্রাঙ্কা নোভার মতো কিছু ভাষা বিকল্প হিসাবে সিরিলীয় লিপি ব্যবহার করে।
লাতিন লিপি
বিভিন্ন ভাষায় রোমান লিপিকে আন্তর্জাতিক ধ্বনিমূলক বর্ণমালার উচ্চারণ অনুযায়ী ব্যবহার করা হয়, যেমন /n/, /m/, /t/, /f/। রোমান লিপিতে লিখিত বিভিন্ন সহায়ক ভাষার ব্যঞ্জনধ্বনি আন্তর্জাতিক ধ্বনিমূলক বর্ণমালায় আইএসও ৬৪৬ অক্ষর দ্বারা উপস্থাপিত হয় না। এর মধ্যে তিনটে ধ্বনির জন্য আধ্ববতে একটা করে বর্ণ আছে, আর একটা আইএসও ৬৪৬-এর বহুলব্যবহৃত বিকল্প থেকে নেওয়া হয়েছে: এছাড়াও চারটে ঘৃষ্টধ্বনি আছে যেগুলির প্রত্যেকটিকে আধ্ববতে দুটো বর্ণ এবং উর্ধবন্ধনি দিয়ে চিহ্নিত করা হয়। এই বর্ণদ্বয়গুলো প্রায়শই আলাদাভাবেও লেখা হয়: এর অর্থ হল দুটো এমন ধ্বনি ব্যবহার করা হয় যেগুলি আধ্ববতে একটাই বর্ণ, কিন্তু আইএসও ৬৪৬-তে নয়, আর আইএসও ৬৪৬-তে এদের কোন বিকল্প বর্ণও নেই: ʃ, ʒ।
শ্রেণীবিন্যাস
এই শ্রেণীবিন্যাসটি পিয়ের জানতন ১৯৯৩ সালে প্রকাশ করেছিলেন:
প্রচারের পদ্ধতি
আন্তর্জাতিক ভাষার ব্যাপার যতটা "কোনটা" তার থেকে বেশি "কী ভাবে"। একটি আন্তর্জাতিক সহায়ক ভাষার চূড়ান্ত পূর্ণ সম্প্রসারণ এবং একত্রীকরণের দিকে অনেকগুলি দৃষ্টিভঙ্গি রয়েছে।
সচিত্র ভাষা
আন্তর্জাতিক যোগাযোগের জন্য ছবি, ভাবলিপি, রেখাচিত্র এবং অন্যান্য সচিত্র উপস্থাপনার জন্য বেশ কিছু প্রস্তাব করা হয়েছে। উদাহরণস্বরূপ দার্শনিক গটফ্রিড উইলহেল্ম লাইবনিৎসের প্রস্তাবিত মূল কারেক্টারিস্টিকা ইউনিভার্সালিস, চীনা লিখন পদ্ধতিকে গ্রহণ করার পরামর্শ, বা সাম্প্রতিককালে আবিষ্কৃত ব্লিসিম্বল ।
বৈজ্ঞানিক সম্প্রদায়ের মধ্যে, ইতিমধ্যে বর্তনী রেখাচিত্র, রাসায়নিক প্রতীক, গাণিতিক প্রতীক এবং শক্তি প্রণালী ভাষার বিন্যাস চিত্র ব্যবহার করার উল্লেখযোগ্য সম্মতি রয়েছে। এছাড়া ট্র্যাফিক নিয়ন্ত্রণ, পর্যটকদের জন্য সম্পদ নির্দেশক এবং মানচিত্রের জন্য ব্যবহৃত নিয়ামক চিহ্নের ব্যবহারকে নিয়মিত করার আন্তর্জাতিক প্রচেষ্টাও আমরা দেখতা পাই। কিছু প্রতীক কম্পিউটার এবং ইন্টারনেটে তাদের সুসংগত ব্যবহারের মাধ্যমে প্রায় সর্বজনীন হয়ে উঠেছে।
প্রতীকি ভাষা
বধিরদের দ্বারা একটি আন্তর্জাতিক সহায়ক প্রতীকি ভাষা তৈরি করা হয়েছে, যেটি বিভিন্ন আন্তর্জাতিক ফোরাম যেমন ক্রীড়া সম্মেলন বা রাজনৈতিক সংস্থায় ব্যবহৃত হয়। পূর্বে এটি গেস্টুনো হিসাবে পরিচিত ছিল, এখন শুধু আন্তর্জাতিক প্রতীক হিসাবে পরিচিত। ১৯৭৩ সালে প্রাথমিক প্রতীকগুলি প্রমিতায়িত করার পর ভাষাটি অনেক উন্নিত হয়েছে, এবং এখন ব্যাপকভাবে ব্যবহার হয়। কথিত সহায়ক ভাষার থেকে অনেক ক্ষেত্রে ভাষাটি ভিন্ন। অনেক প্রতীকই আইকনিক, এবং ব্যবহারকারীরা তাদের নিজেদের প্রতীকি ভাষায় এই ভঙ্গিমাগুলি ব্যবহার করা থাকেন, বিশেষ জোর দেওয়া হয় দৃশ্যত স্বজ্ঞাত অঙ্গভঙ্গি এবং মুখভঙ্গির উপর। উত্তর আমেরিকার আদিবাসীরা একটি প্রতীকি ভাষা ব্যবহার করতেন যার নাম ছিল সমতলীয় প্রতীকি ভাষা।
সমালোচনা
আন্তর্জাতিক সহায়ক ভাষাগুলির যথেষ্ট সমালোচনা করা হয়েছে, তা সে হোক পৃথক প্রস্তাবে, প্রস্তাবের প্রকারে, এবং আরো সাধারণভাবে।
১৯শ শতকের শেষের দিকে এসপেরান্তো এবং অন্যান্য সহায়ক ভাষাগুলির বিরুদ্ধে যে সমালোচনাগুলি ছিল তার মধ্যে অন্যতম হল এই যে বিভিন্ন জাতির বাগিন্দ্রীয়ের যেভাবে ব্যবহার হয়ে থাকে তার ফলে একটি সহায়ক ভাষা ইউরোপে স্থানীয়ভাবে কার্যকরী হবে, কিন্তু বিশ্বদরবারে তা হবে না এবং এও ভবিষ্যদ্বাণী করা হয়েছিল যে যদি কোন সহায়ক ভাষা গ্রহণ করা হয়, তাহলে এই ধরনের ভাষা দ্রুত তা বিভিন্ন উপভাষায় ভাগ হয়ে যাবে। ভাষাতত্ত্বের অগ্রগতির ফলে এই সমালোচনার মধ্যে প্রথমটি প্রত্যাখ্যান করা হয়েছে, এবং একটি আন্তর্জাতিক পর্যায় এসপেরান্তো, ইদো এবং ইন্টারলিঙ্গুয়া উপভাষায় বিভক্ত না হয়েও সীমিত কিন্তু উল্লেখযোগ্য ব্যবহারের মাধ্যমে দেখিয়েছে যে, অদূর ভবিষ্যতে সহায়ক ভাষাগুলির উপভাষায় বিভাজন ঘটবে না, অথবা ভাষাটির বৈচিত্র্য কমানোর জন্য যথেষ্ট পরিমানে "প্রমিতিকরণ" করা হয়েছে। পরবর্তীকালে, এই সহায়ক ভাষাগুলির কৃত্রিমতা নিয়েও প্রশ্ন উঠেছে, আবার এদের সমর্থকদের যুক্তিবাদীতা এবং কোন একটি ভাষায় সম্মত হওয়ার ব্যর্থতা বা এই ভাষাগুলিকে বিচার করার জন্য আদর্শ মানদণ্ডের উপরেও বহু সমালোচনা করা হয়েছে। তবে, সম্ভবত সবচেয়ে বেশি সমালোচনা করা হয়েছে যে বিষয় তা হল একটি নির্মিত সহায়ক ভাষা অপ্রয়োজনীয় কারণ ইংরেজির মতো প্রাকৃতিক ভাষাগুলি ইতিমধ্যেই সহায়ক ভাষা হিসাবে ব্যাপকভাবে ব্যবহার করা হয় এবং সহায়ক ভাষার উদ্দেশ্য সাধণের জন্য যথেষ্ট পরিমাণে কৃতকার্য হয়েছে।
আন্তর্জাতিক ভাষা হিসাবে উল্লেখ করা হলেও, এইসব ভাষার অধিকাংশই ঐতিহাসিকভাবে পশ্চিম ইউরোপীয় ভাষার ভিত্তিতে নির্মিত হয়েছে। ১৯শ শতকের শেষের দিকে এবং ২০শ শতকের প্রথম দিকে ভোলাপ্যুক এবং এসপেরান্তোকে, এবং কিছুটা ইদোকেও, যথেষ্ট পরিমানে পশ্চিম ইউরোপীয় না বলে সমালোচনা করা সাধারণ ছিল। অক্সিডেন্টাল এবং ইন্টারলিঙ্গুয়া (অন্যান্য কারণ ছাড়াও) এই ধরনের সমালোচনাগুলির বিরুদ্ধে প্রতিক্রিয়া হিসাবে তৈরি করা হয়েছিল। সম্প্রতি এই সমস্ত প্রধান সহায়ক ভাষাগুলি অতি-ইউরোপীয় এবং যথেষ্ট বৈশ্বিক না হওয়ার জন্য সমালোচিত হয়েছে। একটি প্রতিক্রিয়া, প্রাথমিকভাবে এসপেরান্তো বক্তাদের পক্ষ থেকে যা করা হয়ে থাকে তা হল একটি ভাষার আন্তর্জাতিকতা সেই ভাষার ভাষাগত বৈশিষ্ট্যের থেকেও তার বক্তার সংস্কৃতির উপর আরও বেশিভাবে নির্ভর করে। খোদ এসপেরান্তো ইন্দো-ইউরোপীয় ভাষাগুলি থেকে শব্দ ব্যবহার করে, কিন্তু ব্যাকরণের দিক থেকে চিনা ভাষা বা গ্রীক ভাষার কাছাকাছি (যদিও ব্যাকরণ এবং বাক্য গঠন যথেষ্ট নমনীয় হওয়ার ফলে জাপানি, ইন্দোনেশিয় এবং ইংরাজির বাক্য গঠনও অনুসরণ করতে পারে)। এই কারণে এসপেরান্তো কতটা ইন্দো-ইউরোপীয় তা বিচার করাও কঠিন। এখানে উল্লেখ্য যে "ইউরোক্লোন" শব্দটি উদ্ভাবন করা হয়েছিল যে সমস্ত ভাষা বিশ্বের বিভিন্ন ভাষা থেকে শব্দ নিয়ে শব্দভান্ডার তৈরি করে, অর্থাৎ "বিশ্বভাষা"-গুলিকে সূচিত করার জন্য; শব্দটি কখনও কখনও শুধুমাত্র অক্সিডেন্টাল এবং ইন্টারলিঙ্গুয়ার মত স্ব-ঘোষিত "প্রকৃতিগত" সহায়ক ভাষার জন্য প্রয়োগ করা হয়, কখনও কখনও সেই সমস্ত সহায়ক ভাষার জন্য যেগুলি প্রধানত ইউরোপীয় শব্দভান্ডার ব্যবহার করে। এসপেরান্তো এবং লিঙ্গুয়া ফ্রাঙ্কা নোভা এই ধরনের ভাষা।
এই তর্কের উত্তর দিয়েছিলেন আলেকজান্ডার গোডে এবং মারিও পেই সেটাকে পুনর্ব্যক্ত করেছিলেন: বিভিন্ন ধরনের ভাষা থেকে নির্বাচিত শব্দভান্ডার কোন বিশেষ একটি ভাষার বক্তার পক্ষে শেখা সহজ হবে না। গোডের উদাহরণে ইন্টারলিঙ্গুয়ার একটি অনুচ্ছেদের সঙ্গে একই অনুচ্ছেদে চীনা, জাপানি, মালয় এবং অন্যান্য অ-ইউরোপীয় ভাষার শব্দ ব্যবহার করে তুলনা করা হয়েছে। প্রথম ক্ষেত্রে তিনি যুক্তি দেন যে এই অনুচ্ছেদটি রোমান্স ভাষাসমূহের সঙ্গে পরিচিত যারা তারা বুঝতে পারবেন এবং অধিকাংশ ইংরেজির বক্তাদের পক্ষে বুঝতে খুব একটা অসুবিধা হবে না:
অপর দিকে দ্বিতীয় ক্ষেত্রে শুধুমাত্র ইউরোপীয়দের কাছেই অনুচ্ছেদটি কঠিন হবে তা নয়, মালয় ভাষাভাষীরা সম্ভবত চীনা শব্দ বুঝতে পারবে না, চীনারা সম্ভবত জাপানি শব্দ বুঝতে পারবে না এবং জাপানিরা সম্ভবত মালয় শব্দ বুঝতে পারবে না:
স্পোকিল বা কোটাভার মতো পূর্বতসিদ্ধ শব্দভান্ডার যে ভাষার, অথবা লোগলান বা লোজবানের মত গাণিতিকভাবে তৈরি শব্দভাণ্ডার যে ভাষার, সেগুলি সম্ভবত একইরকম বোধগম্য হবে।
গোডে আরও যুক্তি দেন যে, পশ্চিমা ভাষাগুলি আন্তর্জাতিক বিজ্ঞান, চিকিতৎসাবিজ্ঞান এবং প্রযুক্তির অননুমোদিত ভাষা, এবং সেইজন্য তাদের উপর ভিত্তি করে তৈরি আন্তর্জাতিক সহায়ক ভাষা সেই সমস্ত ভাষার সাহিত্যের অধিগম্যতা প্রদান করে। যাইহোক, এটা বলা আবশ্যক যে, একটি আরও নিরপেক্ষ শব্দভান্ডার বা একটি পূর্বতসিদ্ধ ভাষা, কিছু অ-ইউরোপীয়দের জন্য কম আপত্তিকর হতে হবে।
১৯৯০-এর দশকে এবং ২০০০-এর দশকের শেষের দিকে, বৈশ্বিক শব্দভান্ডার এবং ব্যাকরণের উপর ভিত্তি করে সহায়ক ভাষার অনেক প্রস্তাব করা হয়েছে, কিন্তু অধিকাংশ (পূর্ববর্তী কয়েক দশকের ইউরোপ ভিত্তিক সহায়ক ভাষাগুলির মতো) কথোপকথনের মত সম্পূর্ণতা পায়নি, এবং যেগুলি তুলনামূলকভাবে সম্পূর্ণতা পেয়েছে, সেগুলি তেমনভাবে বক্তা অর্জন করতে পারেনি। আরও সম্প্রতি একটি প্রবণতা দেখা গেছে, অক্সল্যাঙ মেইলিং লিস্টে এবং আরও সম্প্রতি প্রতিষ্ঠিত ওয়ার্ল্ডল্যাং মেইলিং লিস্টে, একটি আরও বৈশ্বিক সহায়ক ভাষা তৈরি করার জন্য বিভিন্ন সহায়ক ভাষার সমর্থকদের মধ্যে বৃহত্তর সহযোগিতা দেখা যাচ্ছে।
মুকেশ খান্না
মুকেশ খান্না হচ্ছেন ভারতের একজন অভিনেতা যিনি মূলত টেলিভিশন ধারাবাহিকে কাজ করেছেন। তিনি দূরদর্শন চ্যানেলের শিশুতোষ ধারাবাহিক "শক্তিমান" (নব্বইয়ের দশকে প্রচারিত, মুখ্য চরিত্রে ছিলেন মুকেশ) -এর জন্য বিশেষ পরিচিত, এছাড়াও আশির দশকের শেষের দিকে দূরদর্শন চ্যানলেই প্রচারিত "মহাভারত" ধারাবাহিকে অভিনয় করে মুকেশ তুমুল দর্শকপ্রিয়তা পেয়েছিলেন। ভারতের শিশু চলচ্চিত্র সমাজ-এর সভাপতি ছিলেন মুকেশ যে পদ থেকে তিনি স্বেচ্ছায় ২০১৮ সালের ফেব্রুয়ারিতে পদত্যাগ করেন। তিনি এমকে ফিল্মস নামের একটি স্ব-প্রযোজনা প্রতিষ্ঠান খুলেছিলেন। তিনি একটি সংগঠন পরিচালনা করেন যেটা পথপ্রাণীদেরকে বিশেষ করে কুকুরদেরকে খাবার দেয় এবং 'শক্তিমান প্রকল্প' নামের একটি সংগঠন দ্বারা তিনি অনাথ বাচ্চাদেরও খাবার এবং কাপড় দেন।
কর্মজীবন
পঞ্চাশের দশকে জন্মগ্রহণকারী মুকেশ চলচ্চিত্রে অভিনয়ের ব্যাপারে আগ্রহী ছিলেন এবং তিনি পুণের ভারতীয় চলচ্চিত্র ও দূরদর্শন সংস্থানে পড়াশোনা শুরু করেছিলেন সত্তরের দশকে, নাসিরুদ্দীন শাহ এবং শক্তি কাপুর তার সঙ্গেই পড়তেন, যদিও তারা দুজনেই মুকেশের চেয়ে অল্প একটু বড় ছিলেন। চলচ্চিত্রে অভিনয়ের সুযোগ পেলেও মুকেশ তার প্রতি সন্তুষ্ট ছিলেননা কারণ তিনি যেগুলোতে সুযোগ পেতেন সেগুলো হতো নিচু বাজেটের চলচ্চিত্র, তাই তিনি টেলিভিশন ধারাবাহিকে কাজ করবেন বলে সিদ্ধান্ত নেন, এবং ভারতে তখন হিন্দি টেলিভিশন চ্যানেল একটাই আর সেটা সরকারের দূরদর্শন চ্যানেল, মুকেশ এই চ্যানেলের জন্য বানানো নাটকে অভিনয়ের সুযোগ পেয়ে গিয়েছিলেন খুব দ্রুতই।
আশির দশকে মুকেশ অভিনীত দূরদর্শন চ্যানেলের নাটকগুলোর মধ্যে "বাহাদুর শাহ জাফর" (১৯৮৬) ছিলো অন্যতম যেখানে অশোক কুমার বাহাদুর শাহ জাফর চরিত্রে ছিলেন এবং পরে রাজ বব্বর নাটকটিতে বাহাদুর শাহর ভূমিকায় অভিনয় করেন।
দূরদর্শন চ্যানেলের ধারাবাহিক "মহাভারত", "শক্তিমান", "আর্যমানঃ ব্রহ্মান্ডের যোদ্ধা" - এই নাটকত্রয় মুকেশকে জনপ্রিয়তার উচ্চতম শিখরে পৌঁছে দিয়েছিলো। প্রথম জীবনে তিনি নায়ক চরিত্রে নিম্নমানের চলচ্চিত্রে অভিনয়ের সুযোগ পেলেও পরবর্তী জীবনে ২০০০ সালে মুক্তিপ্রাপ্ত চলচ্চিত্র "হেরা ফেরি"তে মুকেশ একজন পুলিশ পরিদর্শকের চরিত্রে ছিলেন, তিনি "তাহালকা" চলচ্চিত্রে সামরিক কর্মকর্তা এবং "ইন্টারন্যাশনাল খিলাড়ি" চলচ্চিত্রে অক্ষয় কুমারের অভিভাকের চরিত্রে অভিনয় করেছিলেন, "বারসাত" চলচ্চিত্রে তিনি ববি দেওলের বাবার চরিত্রে অভিনয় করেছিলেন।
মহাভারত নাটকটি দেখে একতা কাপুর অনুপ্রাণিত হয়ে একই ধরনের একটি নাটক ২০০৮ সালে নির্মাণ করেছিলেন যেটার নাম ছিলো "কাহানি হামারে মহাভারত কি", নাইনএক্স চ্যানেলে দেখানো এই নাটকে মুকেশ অভিনয় করতে রাজী হননি। আশির দশকের "মহাভারত" নাটকটি পরিচালনা করেছিলেন বলদেব রাজ চোপড়া, ঐ নাটকে মুকেশ ভীষ্ম চরিত্রে ছিলেন।
২০১৫ অ্যাশেজ সিরিজ
২০১৫ অ্যাশেজ সিরিজ (2015 Ashes series) ইংল্যান্ড ও অস্ট্রেলিয়ার মধ্যকার টেস্ট ক্রিকেট সিরিজভূক্ত খেলা। ২২ সেপ্টেম্বর, ২০১১ তারিখে ২০১৫ সালের অ্যাশেজ সিরিজ খেলার জন্য লর্ড’স, ট্রেন্ট ব্রিজ, সোফিয়া গার্ডেন্স, এজবাস্টন এবং ওভালকে নির্ধারণ করা হয়েছিল। খেলার সময়সূচী ১২ মে, ২০১৪ তারিখে ঘোষণা করা হয়।
দলীয় সদস্য
৩১ মার্চ, ২০১৫ তারিখে অ্যাশেজ সিরিজের জন্য অস্ট্রেলিয়া দল তাদের ১৭-সদস্যের তালিকা প্রকাশ করে। ১ জুলাই ইংল্যান্ড দল প্রথম টেস্টের জন্য দলের সদস্যদের তালিকা ঘোষণা করে। অস্ট্রেলীয় ফাস্ট-বোলার রায়ান হ্যারিস তার দীর্ঘদিনের হাঁটুর আঘাতের কারণে সিরিজ শুরু হবার পূর্বে আন্তর্জাতিক ক্রিকেট থেকে অবসরের ঘোষণা দেন। তার পরিবর্তে নিউ সাউথ ওয়েলসের ফাস্ট-বোলার প্যাট কামিন্সকে অন্তর্ভুক্ত করা হয়।
† সিরিজ শুরুর পূর্বে রায়ান হ্যারিস অবসর নেয়ায় তার পরিবর্তে প্যাট কামিন্সকে স্থলাভিষিক্ত করা হয়।
আল মুসান্না প্রদেশ
আল মুসান্না (আরবি: المثنى) ইরাকের একটি প্রদেশ। এটি দেশটির দক্ষিণ অংশে সৌদি আরবের সীমান্তে অবস্থিত। সামাওয়াহ শহর প্রদেশটির রাজধানী। ১৯৭৬ সালের আগে শহরটি দিওয়ানিয়া প্রদেশের অংশ ছিল। তখন নাজাফ এবং আল কাদিসিয়্যাহ প্রদেশগুলিও দিওয়ানিয়া প্রদেশের অংশ ছিল।
আল মুসান্না প্রদেশে সুমেরীয় সভ্যতার প্রাচীন শহর উরুকের ধ্বংসাবশেষ অবস্থিত। এই উরুক থেকেই দেশটির ইরাক নাম এসেছে।
২০০৬ সালের ১৩ই জুলাই দখলরত ব্রিটিশ, মার্কিন ও জাপানি সেনারা ইরাক সরকারে হাতে ১ম প্রদেশ হিসেবে আল মুসান্নাকে হস্তান্তর করে।
কলিঙ্গ স্টেডিয়াম
কলিঙ্গ স্টেডিয়াম ভারতের অন্যতম প্রধান হকি স্টেডিয়াম। আন্তর্জাতিক হকি আয়োজনের উদ্দেশ্যে তৈরী করা হয়। এই মাঠে বিশ্ব হকি লীগ-এর আসর বসেছে।
প্রেক্ষাপট
ওডিশার প্রত্যন্ত গ্রামাঞ্চল থেকে উঠে আসা হকি প্রতিভাদের আন্তর্জাতিক মানের সুযোগ সুবিধা দিতে এই স্টেডিয়াম গড়ে তোলার পরিকল্পনা নেয়া হয়।
২০১৭ এশিয়ান অ্যাথলেটিকস চ্যাম্পিয়নশিপ
ভারত তৃতীয়বারের মতো এই টুর্নামেন্ট আয়োজন করে।
ভারতীয় হকি লীগ
কলিঙ্গ ল্যান্সার্স দলের ঘরের মাঠ এটি।
রকি অউর রানি কি প্রেম কাহিনী
রকি অউর রানি কি প্রেম কাহিনী (বাংলা: রকি ও রানীর প্রেমের গল্প) যা আরআরকেপিকে নামেও পরিচিত, একটি ২০২৩ সালের ভারতীয় হিন্দি ভাষার রোমান্টিক কমেডি পারিবারিক নাট্য চলচ্চিত্র। এটি করণ জোহর পরিচালিত এবং চিত্রনাট্য লিখেছেন ঈশিতা মৈত্রা, শশাঙ্ক খৈতান এবং সুমিত রায় । ধর্ম প্রোডাকশন ও ভায়াকম ১৮ স্টুডিওস প্রযোজিত এই ছবিতে রণবীর সিং এবং আলিয়া ভাট একটি দম্পতি চরিত্রে বিপরীত ব্যক্তিত্বের চরিত্রে অভিনয় করেছেন। যারা বিয়ের আগে তিন মাস একে অপরের পরিবারের সাথে থাকার সিদ্ধান্ত নেন। অন্যান্য চরিত্রে ছিলেন ধর্মেন্দ্র, জয়া বচ্চন, শাবানা আজমি, টোটা রায় চৌধুরী, চূর্ণী গাঙ্গুলি, আমির বশির এবং ক্ষিতী জোগ ।
করণ জোহর ২০১৬ সালের অ্যায় দিল হ্যায় মুশকিল ছবির দৈর্ঘ্য দিন পর এই চলচ্চিত্রের মাধ্যমে প্রত্যাবর্তন করেন। ২০২১ সালের জুলাই মাসে ছবিটি ঘোষণা করা হয়েছিল । এর চিত্রগ্রহণ ২০২১ আগস্ট থেকে ২০২৩ মার্চ পর্যন্ত মুম্বাই, নয়াদিল্লি এবং জম্মু ও কাশ্মীরে সংঘটিত হয়েছিল । আলিয়া ভাটের গর্ভাবস্থার কারণে চিত্রগ্রহণ এবং মুক্তি কয়েক মাস বিলম্বিত হয়েছিল। ছবির সঙ্গীত পরিচালনা করেছেন প্রীতম এবং সিনেমাটোগ্রাফি পরিচালনা করেছেন মানুষ নন্দন।
এটি ২০২৩ সালের ২৮ জুলাই সমালোচকদের কাছ থেকে ইতিবাচক পর্যালোচনার সাথে মুক্তি পায়। এটি তার প্রথম সপ্তাহে বিশ্বব্যাপী ₹ ১৪৭.১ কোটি আয় করেছে, যার উৎপাদন বাজেট ₹ ১৬০ কোটি এবং বিপণন ব্যয় ₹ ১৮ কোটি ।
পটভূমি
রান্ধাওয়ারা হল একটি পাঞ্জাবি ব্যবসায়ী পরিবার, যারা সমৃদ্ধ ধনলক্ষ্মী মিষ্টির মালিক, এটি তাদের মাতৃপতি ধনলক্ষ্মী রান্ধাওয়ার নামে নামকরণ করা হয়েছে। তার স্বামী কানওয়াল লুন্ড, তার বিয়ের পরপরই একটি দুর্ঘটনার পর অ্যামনেসিয়াক এবং হুইলচেয়ারে আবদ্ধ। তাদের ছেলে, তিজোরি, অনেকটা ধনলক্ষ্মীর মতো এবং তারা তিজোরির নম্র স্ত্রী পুনম এবং তাদের দুই প্রাপ্তবয়স্ক নাতি-নাতনি, রকি এবং গায়ত্রী সহ তাদের পরিবারের শাসনকর্তা। তিজোরির জন্য একটি পুরষ্কার অনুষ্ঠান চলাকালীন, কানওয়াল একজন মহিলাকে যামিনী নামে একজন মহিলার জন্য ভুল করে। রকি, তার দাদুকে সাহায্য করতে আগ্রহী, যামিনীর একটি ছবি খুঁজে পায় এবং তাকে খুঁজতে শুরু করে।
যামিনী হলেন বিখ্যাত টেলিভিশন নিউজ অ্যাঙ্কর রানি চ্যাটার্জির ঠাকুমা। রানি একজন বুদ্ধিজীবী বাঙালি পরিবার থেকে এসেছেন, যার মা অঞ্জলি একজন ইংরেজি অধ্যাপক এবং বাবা চন্দন একজন পেশাদার কথক নৃত্যশিল্পী। রকি এবং রানি রান্ধাওয়া বাড়িতে যামিনী এবং কানওয়ালকে একত্রিত করার সিদ্ধান্ত নেয়। প্রথমে বিভ্রান্ত হলেও, কানওয়াল অবশেষে যামিনীকে চিনতে পারে এবং তার পরিবারের সামনে তাকে চুম্বন করে। এটি প্রকাশ করা হয় যে ১৯৭৮ সালে তাদের একটি সংক্ষিপ্ত-বৈবাহিক সম্পর্ক ছিল। রকি এবং রানী তাদের দাদু-ঠাকুমার মধ্যে একাধিক মিটিং স্থাপন করে যে সময়ে তারা তাদের নিজেদের সম্পর্ক শুরু করে।
যামিনী রানিকে রকি সম্পর্কে জিজ্ঞাসা করলে, রানী তা উড়িয়ে দেয়। রকি রানিকে প্রস্তাব দেওয়ার চেষ্টা করে, কিন্তু সে তাকে প্রত্যাখ্যান করে এবং তাদের ব্রেক আপ হয়। কাশ্মীরে একটি কাজে ভ্রমণের সময়, রানি রকির প্রতি তার ভালবাসা উপলব্ধি করে এবং একই কথা প্রকাশ করতে ফিরে আসে। দুই পরিবারের মধ্যে সাংস্কৃতিক পার্থক্যের কারণে, তারা ভারতীয় সমাজে প্রচলিত পিতৃতান্ত্রিক চক্র ভাঙতে তিন মাসের জন্য ঘর বদলানোর সিদ্ধান্ত নেয়।
রানি রকির পরিবারের মহিলাদের আরও স্বাধীন করার চেষ্টা করে পুনমের গানের ক্লিপ একটি প্রতিযোগিতায় পাঠিয়ে এবং তার বোন গায়ত্রীকে (যিনি অতিরিক্ত ওজন এবং কম আত্মবিশ্বাসী) একটি চাকরি পেতে সাহায্য করে, যা অনেকটা ধনলক্ষ্মী এবং তিজোরির ক্রোধের জন্য। রকি তার সাধারণ জ্ঞানের অভাবের জন্য নিজেকে চ্যাটার্জিদের দ্বারা উপহাসের শিকার হতে দেখেন। রকির বন্ধুর বিয়ের অনুষ্ঠানে, ধনলক্ষ্মী চন্দনের একটি নৃত্য পরিবেশনের পরামর্শ দেন। চন্দন যখন একটি অসামান্য কত্থক নৃত্য পরিবেশন করেন তখন জনতা তাকে হেসে ফেলে। রকি তার পিতৃতান্ত্রিক উপায় পরিবর্তন করতে ইচ্ছুক হয়ে চ্যাটার্জিদের কাছে ক্ষমা চায়। সে চন্দনের নাচের ক্লাসেও যোগ দিতে শুরু করে।
কয়েক মাস পরে, তিজোরি একজন পরিবর্তিত হয়ে পরিবারের কাছে ক্ষমা চাওয়ার জন্য চ্যাটার্জির পরিবারের কাছে যান এবং রকি ও রানির মধ্যে বিয়ের প্রস্তাব দেন। তারা অবশেষে বিয়ে করে; ধনলক্ষ্মী তাদের মিষ্টির গোপন রেসিপি রানীকে পাঠায়, আপাতদৃষ্টিতে তাকে পরিবারের সদস্য হিসেবে গ্রহণ করে, কিন্তু তাতে যোগ দেয় না।
অভিনয় শিল্পী
নিচে অভিনয় শিল্পীদের তালিকাভুক্ত করা হয়েছে:
মুক্তি
সিনেমাটি প্রথমে ২০২৩ সালের ১০ই ফেব্রুয়ারী এবং তারপর ২৮ এপ্রিল ২০২৩-এ মুক্তি পাওয়ার কথা ছিল, কিন্তু আলিয়া ভাটের গর্ভাবস্থার কারণে শুটিং বিলম্বের কারণে স্থগিত করা হয়েছিল। অবশেষে এটি ২০২৩ সালের ২৮ জুলাই প্রেক্ষাগৃহে মুক্তি পায়।
ফিল্মটির স্ট্রিমিং স্বত্ব অ্যামাজন প্রাইম ভিডিওর কাছে ₹ ৮০ কোটি এবং টেলিভিশন সম্প্রচার স্বত্ব কালারস টিভির কাছে ৩০ কোটি বিক্রি করা হয়েছিল।
চলচ্চিত্রটির প্রথম টিজারটি ২০ জুন ২০২৩-এ জোহর শাহরুখ খানের সাথে প্রকাশ করেছিলেন। ছবিটির অফিসিয়াল ট্রেলারটি ৪ জুলাই ২০২৩-এ মুক্তি পায়। ছবিটির প্রচারের জন্য, ভাট এবং সিং কলকাতা, চণ্ডীগড় এবং জয়পুর সহ ভারতের পাঁচটি শহরের সফর শুরু করেন। সেন্ট্রাল বোর্ড অব ফিল্ম সার্টিফিকেশন মুক্তির আগে কিছু পরিবর্তনের দাবি করেছিল, যার মধ্যে অশ্লীলতার পরিবর্তন এবং রাজনীতিবিদ মমতা বন্দ্যোপাধ্যায়ের একটি রেফারেন্স মুছে ফেলা । ভাট জোর দিয়ে বলেন যে, পরিবর্তনগুলি ছোটখাটো ছিল এবং এটি চলচ্চিত্রের প্রবাহকে বাধাগ্রস্ত করবে না।
স্থান (পদার্থ বিজ্ঞান)
thumb|একটি ত্রিমাত্রিক [[কার্তেসীয় স্থানাঙ্ক পদ্ধতি]] স্থান, পদার্থবিজ্ঞানের ভাষায়, হলো অসীম ও ত্রিমাত্রিক বিস্তৃতি যেখানে বস্তু ও ঘটনা অবস্থান করে এবং যার আপেক্ষিক অবস্থান ও দিক আছে। গাঠনিক দিক থেকে স্থানকে ত্রিমাত্রিক বিবেচনা করা হয়, যদিও আধুনিক পদার্থবিদগণ একে চতুর্মাত্রিক বলে বিবেচনা করেন যেখানে সময়ও এর একটি মাত্রা এবং একত্রে স্থান-কাল বলা হয়ে থাকে। মহাবিশ্বের গঠনের আলোচনায় স্থানের ধারণা অত্যন্ত গুরুত্বপূর্ণ। যদিও এটি কি জগতের একটি অংশ নাকি শুধুমাত্র জগতের সঙ্গে এর সম্পর্ক রয়েছে তা নিয়ে দার্শনিকদের মধ্যে বিতর্ক রয়েছে।
স্থানকে বিভিন্ন দার্শনিক বিভিন্নভাবে ব্যাখ্যা করেছেন। নিউটন, ইমানুয়েল কান্ট, কার্ল ফ্রিড‌রিশ গাউস, আইনস্টাইনসহ বহু দার্শনিক ও বিজ্ঞানী একে ব্যাখ্যা করার চেষ্টা করেছেন। ধ্রপদী বলবিদ্যায় স্থানকে একটি মৌলিক রাশি হিসেবে বিবেচনা করা হয়। অর্থাৎ একে অন্য কোনো রাশির মাধ্যমে প্রকাশ করা যায় না।
এছাড়া কোয়ান্টাম বলবিদ্যায় আইনস্টাইনের আপেক্ষিকতার সাহায্যে এর ব্যাখ্যা দেয়া হয়েছে।
নৈমিত্তিক পোশাক
থাম্ব|300x300পিক্সেল| বাবা-মা তাদের সন্তানের সাথে নৈমিত্তিক পোশাকে, ২০১৩। নৈমিত্তিক পোশাক (বা নৈমিত্তিক পরিধান) হল একটি পশ্চিমা পোষাক কোড যা শিথিল, মাঝে মাঝে, স্বতঃস্ফূর্ত এবং দৈনন্দিন ব্যবহারের জন্য উপযুক্ত। নৈমিত্তিক পোশাক ১৯৬০-এর পাল্টা সংস্কৃতি অনুসরণ করে পশ্চিমা বিশ্বে জনপ্রিয় হয়ে ওঠে। নৈমিত্তিক পোশাকের আরামের উপর জোর দেওয়ার সময়, এটিকে অবসর পোশাক বা লাউঞ্জওয়্যার হিসাবে উল্লেখ করা যেতে পারে।
যদিও নৈমিত্তিক হল "আনুষ্ঠানিক" অর্থে "আনুষ্ঠানিক নয়", অনানুষ্ঠানিক পোশাক ঐতিহ্যগতভাবে স্যুটের সাথে যুক্ত একটি পশ্চিমা পোষাক কোডকে বোঝায় - আধা-আনুষ্ঠানিক পোশাকের নিচে - এইভাবে নৈমিত্তিক পোশাকের চেয়ে বেশি আনুষ্ঠানিক।
আল-কাদিসিয়্যাহ প্রদেশ
আল-কাসিদিয়্যাহ প্রদেশ (القادسية) ইরাকের একটি প্রদেশ। এটি দেশটির কেন্দ্রভাগে অবস্থিত। আল দিওয়ানিয়াহ শহরটি এর রাজধানী। ১৯৭৬ সালের আগে প্রদেশটি আল মুসান্না ও নাজাফ প্রদেশের সাথে বৃহত্তর আদ-দিওয়ানিয়াহ প্রদেশের অংশ ছিল।
২০০৭ সালের ১১ই আগস্ট প্রদেশের গভর্নর খালিল জালিল হানজা, এবং প্রদেশের পুলিশ প্রধান রাস্তায় এক বোমা হামলায় নিহত হন।
মৃদু পানি
মৃদু পানি বা মৃদু জল হল পৃষ্ঠ জলের কম আয়ন ঘনত্ব বিশিষ্ট অংশ এবং বিশেষ করে মৃদু পানিতে ক্যালসিয়াম এবং ম্যাগনেসিয়াম আয়ন কম থাকে। মৃদু পানি স্বাভাবিকভাবেই সৃষ্টি হয়ে থাকে, যেখানে বৃষ্টিপাত হয়, নদীর তলদেশের গঠন কঠিন, অযৌক্তিক এবং কম ঘনত্বের ক্যালসিয়াম পাথরের তৈরি। উদাহরণ হিসাবে বলা যায় যুক্তরাজ্যের ওয়েলল্যান্ডের স্নোডোননিয়া এবং স্কটল্যান্ডের পশ্চিমাঞ্চলীয় পার্বত্য অঞ্চলে এই মৃদু পানি পাওয়া যায়।
মৃদু পানিতে কয়েকটি ক্যালসিয়াম আয়ন কারণে, জামাকাপর ধৌয়ার কাজে কোনো বাধা নেই এবং কোনও সাবান ফেনা স্বাভাবিক ধৌতকরনে গঠিত হয় না। একইভাবে, নরম জল গরম করা হলে   ক্যালসিয়াম আয়ন উৎপাদন করে না। এই ঘটনা থেকে মৃদু পানি ও খর পানির পার্থক্য করা হয়।
খরতার উৎস
জলের খরতা মাল্ট্যালেন্ট ক্রিয়া ঘনত্ব দ্বারা নির্ধারিত হয়। কঠিন জলের মধ্যে পাওয়া প্রচলিত ক্যালশিয়াম আয়ন (Ca2+) এবং ম্যাগনেশিয়াম (Mg2+) অন্তর্ভুক্ত। এই আয়ন জলবাহী স্তরের মধ্যে খনিজ থেকে লেচিং দ্বারা একটি জল সরবরাহে প্রবেশ করে। সাধারণ ক্যালসিয়াম ধারণকারী খনিজ ক্যালসাইট এবং জিপ্সাম হয়। একটি সাধারণ ম্যাগনেসিয়াম খনিজ হল ডলোমাইট (যার মধ্যে ক্যালসিয়ামও রয়েছে)। বৃষ্টির জল এবং পাতিত বা নিঃসৃত জল হল নরম জল, কারণ এদের মধ্যে আয়নের পরিমান কম।
স্বাস্থ্যের প্রভাব
স্তন্যপায়ী প্রাণীসহ অনেক প্রাণীর মধ্যে ক্যালসিয়াম এবং ম্যাগনেসিয়াম আয়ন স্বাভাবিক বিপাকের জন্য প্রয়োজন হয়। মৃদু পানিতে এই আয়নের অভাবের ফলে এই মৃদু পানি পানে আকস্মিক হৃদগত মৃত্যুর সহ স্বাস্থ্যগত বিষয়ে উদ্বেগ বৃদ্ধি করেছে।
এসেক্স কাউন্টি ক্রিকেট ক্লাব
এসেক্স কাউন্টি ক্রিকেট ক্লাব ইংল্যান্ড এবং ওয়েলসের ঘরোয়া ক্রিকেটে অংশগ্রহণকারী আঠারোটি প্রথম-শ্রেণীর কাউন্টি ক্লাবগুলোর অন্যতম। ঐতিহাসিক কাউন্টি এসেক্সের প্রতিনিধিত্বকারী দল এটি। সীমিত ওভারের খেলায় ক্লাবটি এসেক্স ঈগলস নামে পরিচিত। দলীয় পোষাকে নীল রঙ ব্যবহৃত হয়। ১৮৭৬ সালে ক্লাবটি প্রতিষ্ঠিত হয়। ১৮৯৪ সাল পর্যন্ত ক্লাবটি ক্ষুদ্রতর কাউন্টির মর্যাদা পায়। কিন্তু, ১৮৯৫ সালে কাউন্টি চ্যাম্পিয়নশীপে অংশ নেবার ফলে বৃহৎ কাউন্টি হিসেবে আত্মপ্রকাশ করে। ১৮৯৪ সালে অনানুষ্ঠানিকভাবে প্রথম-শ্রেণীর দলের মর্যাদা লাভ করে। এরপর ১৮৯৫ সালে মেরিলেবোন ক্রিকেট ক্লাব (এমসিসি) ও কাউন্টি চ্যাম্পিয়নশীপের অন্যান্য দলগুলো কর্তৃক আনুষ্ঠানিকভাবে প্রথম-শ্রেণীর দলের স্বীকৃতি পায়। এছাড়াও, ১৯৬৩ সালে সীমিত ওভারের ক্রিকেটের প্রচলন শুরু হলে লিস্ট এ দল ও ২০০৩ সালে টুয়েন্টি২০ দল হিসেবে আত্মপ্রকাশ করে।
চেমসফোর্ডের কাউন্টি ক্রিকেট গ্রাউন্ডে নিজেদের অধিকাংশ খেলাগুলো আয়োজন করে। এছাড়াও কিছু খেলা কলচেস্টারের লোয়ার ক্যাসল পার্কে অনুষ্ঠিত হয়। এরপূর্বে সাউথএন্ডে অবস্থিত ইলফোর্ড, লেটন ক্রিকেট গ্রাউন্ড, রমফোর্ড, বিলারিকে, গ্যারন পার্ক, সাউথচার্চ পার্ককে মাঠ হিসেবে ব্যবহার করতো।
সখিপুর থানা, শরীয়তপুর
শখিপুর থানা বাংলাদেশের শরীয়তপুর জেলার অন্তর্গত একটি প্রশাসনিক এলাকা।
প্রশাসনিক এলাকা
শখিপুর থানায় ৯টি ইউনিয়ন নিয়ে গঠিত।যথাঃ ডি.এম খালি, চরকুমারিয়া, সখিপুর, কাচিকাঁটা, উত্তর তারাবুনিয়া, চরভাগা, আরশিনগর, দক্ষিণ তারাবুনিয়া, চরসেনসাস
ম্যাডিসন পেটিস
ম্যাডিসন মিশেল পেটিস (জন্ম জুলাই ২২, ১৯৯৮  ) একজন মার্কিন অভিনেত্রী, কন্ঠ অভিনেত্রী এবং মডেল। তিনি ডিজনি চ্যানেলের কৌতুক সিরিজ কোরি ইন দ্য হাউস -এ  সোফি মার্টিনেজ  এর চরিত্রে, ২০০৭ সালের ফিল্ম দ্য গেম প্ল্যান -এ পাইটন কেলি এবং ২০১১ সালের কানাডিয়ান কমেডি সিরিজ লাইফ উইথ বয়েজ -এ অ্যালি ব্রুকস চরিত্রে অভিনয় করে পরিচিতি পান।
জীবনের প্রথমার্ধ
ম্যাডিসন পেটিস জন্মগ্রহণ করেছিলেন ২২ জুলাই, ১৯৯৮ আর্লিংটন, টেক্সাসে স্টিভেন এবং মিশেল পেটিসের ঘরে। তার বাবা আফ্রিকান আমেরিকান এবং মা ইতালিয়ান, ফরাসী এবং আইরিশ বংশোদ্ভূত।
পেশা
পেটিস প্রথম নজরে এসেছিলেন যখন তার মা স্থানীয় এক প্যারেন্টিং ম্যাগাজিন ফোর্টওয়ার্থচাইল্ডের একটি বার্ষিক প্রচ্ছদ অনুসন্ধানে পেটিসের ছবি দিয়েছিলেন। সে থেকেই তিনি বিজ্ঞাপনে মডেলিং ও অভিনয় শুরু করেন; পাঁচ বছর বয়স থেকেই তার একটি এজেন্ট এবং একটি ওয়েবসাইট ছিল। ক্যারিয়ারের প্রথম দিকে পেটিস টেলিভিশন সিরিজ বার্নি এবং ফ্রেন্ডস -এ ব্রিজেট হিসাবে উপস্থিত হয়েছিল, ২০০৫ এবং ২০০৬ সালে, যেখানে তিনি গেয়েছিলেন, নেচেছিলেন এবং অভিনয়ও করেছিলেন। তিনি অলি সিম্পসন এবং কোডি সিম্পসনের সাথে স্নিকার কোম্পানী লাভ প্যাস্ট্রির জন্য মডেল হয়েছেন।
২০১১ সালে, পেটিস দুটি প্রধান ভূমিকায় অভিনয় করেন: অ্যানিমেটেড সিরিজ জ্যাক এবং নেভার ল্যান্ড পাইরেটস -এ ইজির ভয়েস রোল; এবং কানাডার টেলিভিশন সিরিজ লাইফ উইথ বয়েজ -এ অলি ব্রুকস। ২০১২ সালে, তিনি ডিজনি এক্সডি সিরিজের ল্যাব রেটসে একটি পুনরাবৃত্ত ভূমিকা শুরু করেছিলেন। অক্টোবর ১৯, ২০১৪-এ পেটিস ফেসবুকের মাধ্যমে নিশ্চিত করেছিলেন যে তিনি দ্য ফস্টারসে অতিথি শিল্পী হিসাবে থাকবেন। ২০১৫ সালে, তিনি ডিজনি চ্যানেলের অ্যানিমেটেড সিরিজ দ্য লায়ন গার্ড এবং এর টেলিভিশন চলচ্চিত্র দ্য লায়ন গার্ড: রিটার্ন অফ দ্য রোর  -এ ভয়েস চরিত্রে অভিনয়ের জন্য তাকে নেওয়া হয়েছে।
সিলভেস্টার স্ট্যালোন
সিলভেস্টার স্ট্যালোন (Sylvester Stallone; জন্ম: ৬ জুলাই, ১৯৪৬) হচ্ছেন একজন মার্কিন অভিনেতা ও চলচ্চিত্র পরিচালক। তিনি রকি মুভি সিরিজে অভিনয় করে বেশ সাড়া তৈরি করেন। সিলভেস্টার স্ট্যালোনের রকি সিরিজের সর্বশেষ চলচ্চিত্রটি হচ্ছে রকি বাল্বোয়া। ছবিতে রকি চরিত্রটিকে একজন আন্ডারডগ মুষ্টিযোদ্ধা হিসাবে দেখানো হয়। এছাড়াও তিনি র‍্যাম্বো চরিত্রের জন্যও বিখ্যাত। এখনো পর্যন্ত ৬টি রকি ও ৪টি র‍্যাম্বো ফিল্ম হয়েছে। সর্বশেষ র‍্যাম্বো ফিল্মটির নাম জন র‍্যাম্বো/র‍্যাম্বো ৪ বা র‍্যাম্বো।
শিবচন্দ্র দেব
জন্ম ও পরিবার
১৮১১ সালের ২০শে জুলাই কোন্নগর গ্রামে শিবচন্দ্র দেবের জন্ম হয়৷ তার পিতা ব্রজকিশোর দেব কমিসরিয়েটে সরকারের কাজ করতেন৷ ঐ কাজে সেইসময় যথেষ্ট আয় ছিল৷ সুতরাং ব্রজকিশোর দেব অবস্থাপন্ন গৃহস্থ ছিলেন৷ বহুকাল সরকারি সরকারী চাকরি করে বৃদ্ধাবস্থায় পেনশন নিয়ে তিনি অবসর গ্রহণ করেন৷ সংসারে শৃঙ্খলা, সুবন্দবস্ত ও সকল কাজে সুনিয়মের জন্য তিনি গ্রামের মধ্যে প্রসিদ্ধ ছিলেন৷ তিনি সবসময় নিজের কাছে একটি ঘড়ি রাখতেন এবং তদনুসারে কাজ করতেন৷ তার সমস্ত কাজকর্ম হিন্দুগৃহস্থের আদর্শ স্থানীয় ছিল৷
শিক্ষালাভ
শিবচন্দ্র দেব ব্রজকিশোর দেবের কনিষ্ঠতম পুত্র৷ প্রথমে তদানীন্তন নিয়মে গ্রাম্য পাঠশালায় তার শিক্ষারম্ভ হয়৷ দশ বছর বয়সে তিনি বাড়িতে বসেই এক আত্মীয়ের সহায়তায় ইংরাজী শিখতে আরম্ভ করেন৷ এগারো বছর বয়সে তার মাতার মৃত্যু হয়৷ এসময় কেউ তার বিদ্যাশিক্ষার ব্যাপারে মনোযোগ দেন নি৷ তেরো বছর বয়সে বিশেষত শিবচন্দ্র দেবের আগ্রহে ব্রজকিশোর দেব তাকে কলকাতায় নিয়ে আসেন৷ ১৮২৫ সালে ১লা আগস্ট চোদ্দ বছর তিনি হিন্দু কলেজে ভর্তি হন৷ ছয় বছর পাঁচ মাস এখানে অধ্যয়ন করেন এবং প্রথম শ্রেণীতে উঠে ১৬টাকা বৃত্তি পান৷ এইসময় তিনি ডিরোজিওর শিষ্যদলভুক্ত হন ও তার যৌবনসুহৃদগণের সঙ্গে সম্মিলিত হয়৷ সে বন্ধুত্বের স্মৃতি চিরকাল তার হৃদয়ে লেখা ছিল৷ বৃদ্ধবয়সেও ডিরোজিওর সামান্য উক্তিগুলি তার মনে উজ্জ্বল হয়ে ছিল৷
কলেজে পড়ার সময় পরোলোকগত কেশবচন্দ্র সেনের পিতৃব্য হরিমোহন সেনের সঙ্গে তার বন্ধুত্ব হয় এবং উভয়ে মিলে আরব্য উপন্যাস বাঙলায় অনুবাদ করেন৷
কর্মজীবন
কলেজের পাঠ সম্পন্ন হওয়ার পর তিনি জি.টি. সার্ভেতে ৩০টাকা বেতনের কম্পিউটারের কাজ করেন৷ ১৮৩৮ সালে তিনি ডেপুটি কালেক্টারের পদে উন্নীত হয়ে বালেশ্বর গমন করেন৷ ১৮৪৪ সালে তিনি বালেশ্বর থেকে মেদিনীপুরে বদলী হন৷ ১৮৫০ সালে কলকাতার সন্নিকটস্থ আলিপুরে তিনি ডেপুটি কালেক্টর হয়ে আসেন৷
১৮৫৭ সালে সিপাহী বিদ্রোহের সময়ে শিবচন্দ্র দেব একদিন রেলগাড়িতে করে কলকাতায় আসছিলেন৷ সেই গাড়িতে কয়েকজন ইউরোপীয় মিউটিনী সম্পর্কে আলোচনা করছিলেন৷ শিবচন্দ্র দেব সেখানে স্বাধীনভাবে নিজের মত প্রকাশ করেন৷ সেই ইংরাজ ভদ্রলোকগণ কলকাতায় গিয়ে সরকারকে এ বিষয়ে জানান৷ এই সামান্য কারণে সরকার তার থেকে কৈফিয়ত চেয়ে পাঠান৷
এরপর তিনি আরও অনেক পদে উন্নীত হয়ে দক্ষতার সঙ্গে কাজ করে ১৮৬৩ সালে চাকরি থেকে অবসৃত হন৷ অপরাপর লোকের কাছে কর্ম থেকে অবসৃত হওয়ার অর্থ বিশ্রামসুখ ভোগ করা৷ কিন্তু শিবচন্দ্র দেব পেনশন নিয়ে কোন্নগরে এসে বাস করতে থাকেন এবং নিজ গ্রামের উন্নতিতে মনোনিবেশ করেন৷
সমাজসংস্কার
পূর্ব থেকেই তিনি স্বদেশের উন্নতিতে মনোযোগী ছিলেন৷ কলকাতায় বদলি হয়েই নিজের গ্রামের উন্নতির দিকে তার দৃষ্টি পড়ে৷ ১৮৫২ সালে সমস্ত গ্রামবাসীকে সমবেত করে তিনি কোন্নগরে হিতৈষিণী সভা প্রতিষ্ঠা করেন৷ ১৮৫৪ সালে তারই প্রচেষ্টায় ও তার বন্ধুগণের সহায়তায়কোন্নগরে একটি ইংরাজী বিদ্যালয় স্থাপিত হয়৷ ঐ সময় উক্ত গ্রামে লর্ড হার্ডিঞ্জ সময় স্থাপিত একটি বাঙলা বিদ্যালয় ছিল মাত্র৷ ১৮৫৬ সালে ইংরাজী বিদ্যালয় স্থাপিত হওয়ার পর সরকার বাঙলা বিদ্যালয়টি তুলে দেন৷ গ্রামে একটি বাঙলা বিদ্যালয় থাকা আব্যশক বোধে ১৮৫৮ সালে শিবচন্দ্র দেবের উদ্দ্যেগে পুনরায় একটি বাঙলা বিদ্যালয় প্রতিষ্ঠা হয়৷ বিদ্যালয় দুটি স্থাপিত হওয়ার পর তিনি সাধারণের ব্যবহারার্থ একটি পুস্তাকালয়ের প্রয়োজন অনুভব করে৷ তদনুসারে ১৮৫৮ সালে একটি সাধারণ পুস্তকালয় স্থাপিত হয়৷
অগ্রে কোন্নগরে কোনো রেলওয়ে স্টেশন ছিল না৷ কোন্নগরবাসীকে পূর্বে রেল ধরার জন্য শ্রীরামপুর বা বালী স্টেশনে যেতে হত৷ এতে তাদের অসুবিধা হত৷ এই অসুবিধা দূর করার জন্য শিবচন্দ্র দেব ইস্ট ইণ্ডিয়া কোম্পানীর নিকট আবেদন জানান কোন্নগরে একটি স্টেশন তৈরীর করার জন্য৷ এর ফলস্বরূপ ১৮৫৬ সালে কোন্নগরে স্টেশন খোলা হয়৷ তার আবেদন অনুসারে ১৮৫৮ সালে কোন্নগরে ডাকঘর স্থাপিত হয়৷
কোন্নগরে ম্যালেরিয়া জ্বর দেখা দিলে তারই প্রযত্নে সরকার একটি চ্যারিটেবল ডিসপেন্সারী স্থাপন করেন৷ সেজন্য একটি বাড়ি ডিসপেন্সারীর ব্যবহারের জন্য বিনা ভাড়াতে দেন৷ ওই ডিসপেন্সারীর দ্বারা কোন্নগরবাসীর মহোপকার সাধিত হয়েছিল৷ ম্যালেরিয়ার প্রকোপ কিঞ্চিত হ্রাস পেলে ১৮৮১ সালে সরকার ওই ঔষধালয়টি তুলে দেন৷ ১৮৮৩ সালে শিবচন্দ্র দেব নিজ খরচায় কোন্নগরে একটি ঔষধালয় স্থাপন করেন৷ এখানে প্রতিদিন সকালে দরিদ্রদের বিনামূল্যে ঔষধ বিতরণ করা হত৷ তিনি জীবনের শেষ পর্যন্ত এই কাজ চালিয়ে ছিলেন৷
ব্রাহ্মসমাজ
ব্রাহ্মধর্মের প্রতি অনুরাগ বৃদ্ধি হওয়ায় ১৮৪৬ সালে তিনি মেদিনীপুরে ব্রাহ্মসমাজ প্রতিষ্ঠা করেন এবং এর মাধ্যমে ব্রাহ্ম ধর্ম প্রচার করতে থাকেন৷ ১৮৫০ সালে কলকাতার সন্নিকটস্থ আলিপুরে যখন ডেপুটি কালেক্টর হয়ে আসেন, তার কিছু পরেই তিনি বিধিপূর্বক ব্রাহ্মধর্ম গ্রহণ করে আদি ব্রাহ্মসমাজের সদস্য হিসাবে যোগ দেন৷ কেবল তাই নয়, তিনি তার স্ত্রী-পুত্রকে ব্রাহ্মধর্মের আশ্রয়ে আনতে ব্যগ্র হন এবং তাতে কৃতকার্য হন৷
১৮৬৩ সালে রাজকার্য থকে অবসৃত হওয়ার পর তিনি নিজ বাসগ্রামে ব্রাহ্মসমাজ প্রতিষ্ঠা করে ব্রাহ্মধর্মের প্রচার করতে থাকেন৷ ১৮৬৬ সালে উন্নতিশীল ব্রাহ্মসমাজ আদি ব্রাহ্মসমাজ থেকে বিচ্ছিন্ন হলে তিনি তাতে যোগ দেন৷ পরবর্তীকালে সাধারণ ব্রাহ্মসমাজ স্থাপিত হলে তিনি এর নেতৃবর্গের মধ্যে অগ্রগণ্য ছিলেন৷ বহুবছর তিনি এর সভাপতির কার্য করেছিলেন৷